Baqa ash-Sharqiyya

Baqa ash-Sharqiyya (arabisk باقه الشرقية) er ein palestinsk by nord på Vestbreidda, 16 km nordaust for Tulkarm i Tulkarm guvernement. I følgje Palestinsk statistisk sentralbyrå (PCBS), hadde byen eit folketal på 4 101 innbyggjarar i 2007.2007 PCBS census. Palestinsk statistisk sentralbyrå (PCBS). s. 107. Flyktningar utgjorde 20,4 % av folkesetnaden i Baqa ash-Sharqiyya i 1997.palestinsk Population by Locality and Refugee Status  Palestinsk statistisk sentralbyrå

Kring 3 km mot vest, på den andre sida av Den grøne linja, ligg Baqa al-Gharbiyye, («den vestlege blomsterbuketten») som høyrer til Israel. Begge byane var opphavleg ein enkel by, kalla Baqa, fram til etterverknaden etter den arabisk-israelske krigen i 1948. Før den andre Intifada bestod Baqa ash-Sharqiyya av 4 000 mål, men Israel konfiskerte kring 2 000 mål land for å byggje sperremuren/gjerdet på Vestbreidda.Baqa Al Sharqia: A Palestine Villeage isolated by the Segregation Wall  Land Research Sentral. 13. august 2003. 

Historie
Baqa ash-Sharqiyya ligg på ein gammal stad. Tidleg under osmansk styre, i 1596, låg Baqa ash-Sharqiyya i Qaqun nahiya i Nablus sanjak. Han hadde eit folketal på 35 hushaldningar, og betalte skatt for kveite, bygg, sommaravlingar, oliven, geiter og/eller bier, og ei presse for oliven eller druer.al-Salim, Farid. Landed Property and Elite Conflict in Ottoman Tulkarm. Jerusalem Quarterly. Autumn 2011.Hütteroth and Abdulfattah, 1977, s. 159

I 1882 skildra Palestine Exploration Fund i Survey of Western Palestine Baqa som «ei lita grend på ei høgd, med oliven. Han har ein brunn i sør og ein liten Mukam (muslimsk grav) i nord; spreidd oliven kring seg, og det er to eller tre palmer i nælriken. Husa står spreidd.»Conder and Kitchner, SWP, 1882, s. 152 

I folketeljinga i 1922 hadde Baqa Sharkiyeh eit folketal på 269, alle muslimar, dette auka i folketeljinga i 1931 til 330, framleis alle muslimar, i 67 hus.Mills, 1932, s. 53

I 1945 bestod folkesetnaden i Baqa ash-Sharqiyya av 480 arabarar på eit landområde på 3 986  mål, i følgje ei offisiell landmåling.Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 74 Av dette var 173 dekar for plantasjar og irrigert land, 2 870 for cereals,Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 124 medan 14 dekar var utbygde område.Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 174

Som ein del av våpenkvileavtalen i 1949 etter den israelsk-arabiske krigen i 1948, avstod kong Abdullah av Jordan det erobra Wadi Ara-området til Israel i byte mot land nær Hebron. Dette førte til at Baqa al-Gharbiyye falt på vestsida av Den grøne linja, og vart skild frå den austlege delen, Baqa ash Sharqiyya. Den separerte byen har framleis tette sosiale og økonomiske band, men dette har blitt redusert etter muren på Vestbreidda stod ferdig.Profile: Baqa Sharqiya Enclave & Qafin UNRWA

Kjelder

Denne artikkelen bygger på «Baqa ash-Sharqiyya» frå ,  den 19. september 2015. 
 oppgav desse kjeldene:



Bakgrunnsstoff
Velkomen til Baqa al-Sharqiya

Kategori:Tulkarm guvernement
Kategori:Byar på Vestbreidda